**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov

**Termín začatia a ukončenia PPK:** -

**A.2. Vplyvy:**

|  |  |  |  |
| --- | --- | --- | --- |
|  |  Pozitívne  |  Žiadne  |  Negatívne  |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  | x |
| 3. Sociálne vplyvy |  |  |  |
| – vplyvy na hospodárenie obyvateľstva, |  | x |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie | x |  |  |
| 5. Vplyvy na informatizáciu spoločnosti |  | x |  |

 **A.3. Poznámky**

Bod 1.: Nepredpokladáme žiadne vplyvy na rozpočet verejnej správy. Oproti súčasnému stavu nebude štátny rozpočet alebo iný rozpočet subjektu verejnej správy ovplyvnený. (V tabuľkách v bodoch 2.1 až 2.3 sú z uvedeného dôvodu hodnoty nula).

Bod 2.: V krátkom období predpokladáme mierne zvýšenie nákladov hospodárskych subjektov v odpadovom hospodárstve v oblasti batérií a akumulátorov a to najmä v súvislosti so vznikom kolektívnych organizácií a implementácie nových ustanovení zákona (napr. povinnosť poskytovať a zasielať údaje). Možno uvažovať aj s potrebou zamestnať niekoľko nových zamestnancov vo vzniknutých kolektívnych organizáciách. Uvedené zvýšenie bude mierne a to aj v dôsledku počtu výrobcov a dovozcov batérií a akumulátorov potrebných na založenie kolektívnej organizácie.

Z dlhodobého hľadiska predpokladáme zvyšovanie nákladovej efektívnosti zberu, spracovania a recyklácie použitých batérií a akumulátorov v prepočte na jednu jednotku, napríklad jednu tonu batérií a akumulátorov. Uvedenú skutočnosť predpokladáme napriek zvyšujúcej sa recyklačnej efektivite a limitom pre zber, najmä z dôvodu vytvorenia tlaku na samotných výrobcov a dovozcov na nákladovo efektívne riešenia a využívanie BAT technológií ako aj z dôvodu úspor z rozsahu.

Bod 3.: Nepredpokladáme žiaden vplyv na hospodárenie obyvateľstva, na sociálnu exklúziu a ani na rovnosť príležitostí. Avšak z dlhodobého hľadiska môžu byť domácnosti nepriamo pozitívne ovplyvnené, a to v dôsledku nákladovo efektívnejšieho spôsobu zberu, spracovania a recyklácie použitých batérií a akumulátorov a prostredníctvom toho k poklesu ich konečnej ceny. V prípade vplyvu na zamestnanosť je možné predpokladať vytvorenie niekoľkých pracovných miest v súvislosti so vznikom kolektívnych organizácií a so zvýšenou mierou zberu, spracovania a recyklácie použitých batérií a akumulátorov. Predpokladá sa aj vytvorenie alebo uchovanie nepriamych pracovných miest, najmä v súvislosti so zberom a prepravou zozbieraných použitých batérií a akumulátorov.

Bod 4.: Predpokladá sa pozitívny vplyv, najmä však na vodu a pôdu. Novela zákona má prispieť k zníženiu množstva použitých batérií a akumulátorov, s ktorými sa nakladá v rozpore so zákonom na a percentuálne zvýšiť množstvo ich zberu, spracovania a zhodnocovania. Zároveň je možné recykláciou použitých batérií a akumulátorov získať druhotnú surovinu, a tým ušetriť primárne zdroje. Pozitívny vplyv na životné prostredie je možné očakávať aj v dôsledku požiadavky využívania BAT technológie.

Bod 5: Nepredpokladáme žiadny vplyv na informatizáciu spoločnosti. Pozitívom je ale povinnosť subjektov reportovať údaje o zbere, spracovaní a recyklácií použitých batérií a akumulátorov.

**A.4. Alternatívne riešenia**

 **A.5. Stanovisko gestorov**

**Vplyvy na podnikateľské prostredie**

|  |
| --- |
| **Vplyvy na podnikateľské prostredie** |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? |  Ovplyvnené budú všetky hospodárke subjekty zaoberajúce sa výrobou, dovozom, distribúciou, predajom, zberom, recykláciu a spracovaním batérií a akumulátorov.  |
| **3.2**. Aký je predpokladaný charakter a rozsah nákladov a prínosov? | V krátkom období sa predpokladá mierne negatívny vplyv na hospodárenie subjektov, najmä v dôsledku zakladania kolektívnych organizácií a prispôsobenia sa na novú legislatívu. Z dlhodobého hľadiska predpokladáme zvyšovanie nákladovej efektívnosti zberu, spracovania a recyklácie použitých batérií a akumulátorov (v prepočte na jednu jednotku, napríklad jednu tonu) a to aj napriek zvyšujúcej sa recyklačnej efektivite a limitom pre zber. Pozitívny vplyv sa prejaví aj v obmedzení povinnosti uvádzať chemické a materiálové zloženie batérií a akumulátorov iba pre prípad, ak o to spracovateľ výrobcu požiada, ako i vypustenie povinnosti uvádzať nelogické údaje .  |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Výšku administratívnych nákladov zatiaľ nie je možné vyčísliť. Nepredpokladajú sa výrazné náklady a to z dôvodu počtu výrobcov a dovozcov batérií a akumulátorov potrebných na vytvorenie kolektívnej organizácie. Vzniká povinnosť výrobcom a dovozcom batérií a akumulátorov alebo kolektívnej organizácií reportovať (poskytovať a zasielať) údaje uvedené v zákone (kde predpokladáme mierne zvýšenie nákladov súvisiacich s reportovaním).  |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) |  V krátkom období predpokladáme mierne zvýšenie nákladov hospodárskych subjektov v odpadovom hospodárstve v oblasti batérií a akumulátorov a to najmä v súvislosti so vznikom kolektívnych organizácií a implementácie nových ustanovení zákona (napr. povinnosť poskytovať a zasielať údaje). |
| **3.5**. Aké sú predpokladané spoločensko – ekonomické dôsledky pripravovaných regulácií? |  Predpokladá sa najmä pozitívny vplyv v oblasti životného prostredia a vplyv na podnikateľské subjekty v sektore odpadov - batérií a akumulátorov. |

**Sociálne vplyvy - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť**

|  |
| --- |
| **Sociálne vplyvy predkladaného materiálu - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť** |
| **4.1.** Identifikujte vplyv na hospodárenie  domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  |   Nepredpokladá sa, avšak z dlhodobého hľadiska môžu byť domácnosti nepriamo pozitívne ovplyvnené, a to v dôsledku nákladovo efektívnejšieho spôsobu zberu, spracovania a recyklácie použitých batérií a akumulátorov a prostredníctvom toho k poklesu ich konečnej ceny. |
| Kvantifikujte:  | Nepredpokladá sa.Nepredpokladá sa.Nepredpokladá sa (povinnosť odovzdávať použité batérie a akumulátory už existuje). |
| - Rast alebo pokles príjmov/výdavkov na priemerného obyvateľa |
| - Rast alebo pokles príjmov/výdavkov za jednotlivé ovplyvnené skupiny domácností- Celkový počet obyvateľstva/domácností ovplyvnených predkladaným materiálom |
|  |
| **4.2.** Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. | Predpokladá sa prístup obyvateľstva k batériám a akumulátorom, ktoré budú vo vyššej miere a efektívnejšie využité v rámci ich životného cyklu.  |
| **4.3.** Zhodnoťte vplyv na rovnosť príležitostí:Zhodnoťte vplyv na rodovú rovnosť. |  Neutrálny Neutrálny |
| **4.4.** Zhodnoťte vplyvy na zamestnanosť.Aké sú vplyvy na zamestnanosť ?Ktoré skupiny zamestnancov budú ohrozené schválením predkladaného materiálu ?Hrozí v prípade schválenia predkladaného materiálu hromadné prepúšťanie ? |  Existuje predpoklad vzniku niekoľkých pracovných miest v súvislosti so vznikom kolektívnych organizácií a so zvýšenou mierou zberu, spracovania a recyklácie použitých batérií a akumulátorov. Predpokladá sa aj vytvorenie alebo uchovanie nepriamych pracovných miest, najmä v súvislosti so zberom a prepravou zozbieraných použitých batérií a akumulátorov.Nepredpokladá sa ohrozenie žiadnych skupín zamestnancovNie |

**Vplyvy na životné prostredie**

|  |
| --- |
| **Životné prostredie** |
| **5.1.** Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)? |  Predpokladá sa pozitívny vplyv na životné prostredie ako celok, najmä však na vodu a pôdu. Novela zákona má prispieť k zníženiu množstva použitých batérií a akumulátorov, s ktorými sa nakladá v rozpore so zákonom a percentuálne zvýšiť množstvo ich zberu, spracovania a zhodnocovania. Zároveň je možné recykláciou použitých batérií a akumulátorov získať druhotnú surovinu, a tým ušetriť primárne zdroje. Pozitívny vplyv na životné prostredie je možné očakávať aj v dôsledku požiadavky využívania BAT technológie. |
| **5.2.** Bude mať navrhovaný materiál vplyv na chránené územia a ak áno aký? | Nepredpokladá sa. |
| **5.3.** Bude mať návrh vplyv na životné prostredie presahujúce štátne hranice? |  Nepredpokladá sa. |

**Vplyvy na informatizáciu spoločnosti**

|  |  |
| --- | --- |
| **Budovanie základných pilierov informatizácie** |  |
| **Obsah** |  |
| **6.1.** Rozširujú alebo inovujú sa existujúce alebo vytvárajú sa či zavádzajú sa nové elektronické služby?*(Popíšte ich funkciu a úroveň poskytovania.)* | Nie.  |
| **6.2.** Vytvárajú sa podmienky pre sémantickú interoperabilitu?*(Popíšte spôsob jej zabezpečenia.)* | Nie. |
| **Ľudia** |  |
| **6.3.** Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?*(Uveďte spôsob, napr. projekty, školenia.)* | Nie. |
| **6.4.** Zabezpečuje sa rozvoj elektronického vzdelávania?*(Uveďte typ a spôsob zabezpečenia vzdelávacích aktivít.)* | Nie. |
| **6.5.** Zabezpečuje sa podporná a propagačná aktivita zameraná na zvyšovanie povedomia o informatizácii a IKT?*(Uveďte typ a spôsob zabezpečenia propagačných aktivít.)* | Neplánuje sa. |
| **6.6.** Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?*(Uveďte spôsob sprístupnenia digitálneho prostredia.)* | Irelevantné. |
| **Infraštruktúra** |  |
| **6.7.** Rozširuje, inovuje, vytvára alebo zavádza sa nový informačný systém?*(Uveďte jeho funkciu.)* | Nie. |
| **6.8.** Rozširuje sa prístupnosť k internetu?*(Uveďte spôsob rozširovania prístupnosti.)* | Neplánuje sa. |
| **6.9.** Rozširuje sa prístupnosť k elektronickým službám?*(Uveďte spôsob rozširovania prístupnosti.)* | Nie. |
| **6.10.** Zabezpečuje sa technická interoperabilita?*(Uveďte spôsob jej zabezpečenia.)* | Nie. |
| **6.11.** Zvyšuje sa bezpečnosť IT?(*Uveďte spôsob zvýšenia bezpečnosti a ochrany IT.)* | Pri realizácii budú rešpektované platné štandardy a legislatíva. |
| **6.12.** Rozširuje sa technická infraštruktúra?(*Uveďte stručný popis zavádzanej infraštruktúry.)* | Neplánuje sa. |
| **Riadenie procesu informatizácie** |  |
| **6.13.** Predpokladajú sa zmeny v riadení procesu informatizácie?*(Uveďte popis zmien.)* | Nie. |
| **Financovanie procesu informatizácie** |  |
| **6.14.** Vyžaduje si proces informatizácie finančné investície?*(Popíšte príslušnú úroveň financovania.)* | Nie.  |
| **Legislatívne prostredie procesu informatizácie** |  |
| **6.15.** Predpokladá nelegislatívny materiál potrebu úpravy legislatívneho prostredia procesu informatizácie?*(Stručne popíšte navrhované legislatívne zmeny.)* | Nie. |